| ***Taiwania cryptomerioides*** |
| --- |
| Taiwania cryptomerioides (Taiwania cryptomerioides)*Taiwania cryptomerioides* |
| Apsaugos būklė |
| Pažeidžiami (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Pušūnai  *( Pinophyta)* |
| Klasė: | Pušainiai  *( Pinopsida)* |
| Šeima: | Kiparisiniai  *( Cupressaceae)* |
| Pošeimis: | **Taiwanioideae**  *( Taiwanioideae)* |
| Gentis: | **Taiwania**  *( Taiwania)* |
| Rūšis: | *Taiwania cryptomerioides*  *( Taiwania cryptomerioides)* |

 |
| Binomas |
| ***Taiwania cryptomerioides***Hayata, 1906 |
| **Sinonimai** |
| * *Eotaiwania fushunensis* Y.Yendo
* *Taiwania cryptomerioides* var. *flousiana* (Gaussen) Silba
* *Taiwania flousiana* Gaussen
* *Taiwania fushunensis* (Y.Yendo) Koidz.
* *Taiwania yunnanensis* Koidz.
 |
| **Paplitimas** |
|  |
| Taiwania cryptomerioides (Taiwania cryptomerioides)*Taiwania cryptomerioides* apytikslis paplitimo arealas Rytų Azijoje
     natūralus išlikęs arealas
     reintrodukuota |

***Taiwania cryptomerioides*** – pušūnų (*Pinophyta*) skyriaus, kiparisinių (*Cupressaceae*) šeimos monotipinės *Taiwania* genties medžių rūšis.

Paplitimo arealas
-----------------

Tai Rytų Azijos pietinės dalies vietinė medžių rūšis. Auga centrinio Taivano kalnuose ir pietų Kinijos Guidžou, Hubėjaus, Sičuano, Junano provincijose. Arealas pietvakariuose siekia Mianmarą bei jo pietuose šiaurės Vietnamo Laokajaus provinciją.

Kinijoje per tris provincijas kaip manoma auga apie 55 275 medžiai, Taaivane medžių populiacija kiek daugiau nei 10 000. Vietname viso suskaičiuota apie 100 šių medžių, kurie visi auga tik pačioje šiaurinėje Laokajaus provincijoje. Praeityje šie medžiai buvo labai eksplotuojami dėl medienos, dauguma senų jau iškirsti. Manoma kad jų išplitimo arealas buvo kur kas platesnis. Dabar Kinijoje ir Taivane saugomi ir jų populiacija čia stabilizuojasi.

Augimo biotopas
---------------

Tai kalnuotų vietovių medis. Auga kalnuose, 500–2800 metrų aukštyje, kartu su kitais pušūnais, plačialapiais ir mišrių miškų visžaliais medžiais. Mėgsta augti rūgštinguose šilto klimato rudžemyje ir raudonžemyje, regionuose su dideliu kritulių kiekiu vasarą ir rudenyje, bet sausesnėmis žiemomis. Auga pavieniui išsimėčiusios tarp Chamaecyparis formosensis, Chamaecyparis taiwanensis, paprastosiomis kuningamijomis (*Cunninghamia lanceolata*), himalajinėmis pušimis, himalajinėmis cūgomis, bet kartais sudaro tik savo švarius medynus.

Matmenys
--------

Viena aukščiausių Azijoje medžių rūšių. Užauga iki 60-70 m, maksimaliai iki 80 m aukščio ir iki 3-4 m skersmens kamienu.

### Išskirtiniai individai

Ilgą laiką jos buvo nepaliaujamai kertamos, žinoma pasirenkant gerai nuaugusius masyviausius, aukštus medžius, tad apie labai aukštus, masyvius individus daug duomenų nėra, nes tokie medžiai išlikę tik sunkiai prieinamose nuošalių kalnų vietovių sengirėse.

* 2021 m. duomenimis pati aukščiausia auga Taivano saloje, jos aukštis 79,1 m. Pirmą kartą šis medis buvo išmatuotas 2019 m. rugsėjo mėn. įlypus į medžio viršūnę.

* Kitas aukštas idividas yra 72 metrų aukščio ir daugiau kaip 250 cm apimties (galimai šaltinio klaida ir matyt tai kamieno skersmuo). Kaip rašoma, šiam medžiui daugiau nei 1000 metų. Šis medis auga vakarų Junano aukštumų Gaoligongo kalnuose - Kinijos Liaudies Respublikos Junano provincijos vakaruose prie sienos su Mianmaru.

Morfologija
-----------

Visžalis medis. Laja kūgio formos, panašiai kaip Paprastoji eglė, plačiau išsikerojusi. Kamienas tiesus. Žievė rudai (*nežymiai*) pilka, su vertikaliai pilgomis rievelėmis.

**Lapai** jaunų medžių iki 100 metų lapeliai melsvai žali, savo forma atrodo it paprastosios eglės augančios Lietuvoje spygliukai ar ylos formos su storesniu pagrindu ir 10–24 mm ilgio bei 1,5-3,5 mm pločio. Subrendusių medžių lapeliai įgauna žvynišką pavidalą ir iki 1,5-8(9) mm ilgio bei 0,8-2,5 mm pločio.

**Apsidulkinimas** balandyje – gegužės mėn. sėklos subręsta spalio – lapkričio mėn.

**Kankorėžėliai** nedideli 12–20 mm ilgio ir 6-11 mm pločio, su maždaug 12-25 plonų, trapių širdelės formos (*prisitvirtinę širdelės smaigalėliu*) 8 mm ilgio, 5 mm pločio žvynelių. Kankorėžėlyje 14-30 sėklelių.

**Sėklelės** šviesiai rudos, plokščios, pailgos, ovalios, siaurai elpsinės (arba širdelės formos, su siauresnių galu prisitvirtinę prie kankorėžėlio pagrindo) 4 mm ilgio ir 2-3 mm pločio su sparneliu su siauru 1-2 mm sparneliu.

Diploidinis genomas turi 22 chromosomas.

Mediena
-------

Mediena lengvai apdirbama, minkšta, bet patvari bei malonaus kvapo. Praeityje mediena turėjo didelę paklausą, ypač šventyklų statyme, baldų ir karstų gamyboje. Taip pat naudota laivų konstravime, tiltų tiesime bei popieriaus gamyboje. Dabar (*XXI a. pradž.*) dėl medžių retumo, apsaugos bei jų lėto augimo užsodintose plantacijose, medienos legalus tiekimas ir panaudojimas yra retas.

Amžius ir ištvermė
------------------

Augdama lėtai, išgyvena ilgiau kaip 1600 metų, tikėtina kad sulaukia ir virš 2000 metų.

Ištveria iki -15 °C laipsnių šaltį.

Pavadinimas
-----------

Mokslinio, lotynų kalba *Taiwania cryptomerioides* rūšies autorius Bunzo Hayata, gyvenęs 1874–1934. Šios rūšies genties *Taiwania* pavadinimas kilo nuo Taivano salos pavadinimo, kurioje botanikams pirmą kartą – 1910 metais ir tapo žinoma, o *cryptomerioides* - reiškia primenanti kriptomeriją.

Taiwania flousiana
------------------

Kartais kaip *Taiwania cryptomerioides* porūšis išskiriama *Taiwania flousiana* (sin. *Taiwania yunnanensis*) populiacija auganti Azijos žemyninėje dalyje, bet dažniausiai laikoma *Taiwania cryptomerioides* populiacijos dalimi ir jos sinonimu. Jos kaip atskiro taksono nepripažysta ir pasaulinė gamtos apsaugos organizacija.

Ši populiacija paplitusi šiaurinėje Mianmaro dalyje ir Kinijos Guidžou pietryčiuose (Leigong Šan'e), Hubėjaus pietvakariuose (Ličuan Ksian'yje, Maoboje), Sičuano pietryčiuose, Tibeto autonominio regiono pietryčiuose ir Junano provincijos vakaruose.

Taiwania flousiana populiacijos medžiai auga virš 60 m aukščio. 2001 m. duomenimis, yra žinomas 41 m aukščio, turintis 113 cm skersmens kamieną individas.

Taip pat skaitykite
-------------------

* Aukščiausios Azijos žemyno medžių rūšys

Galerija
--------

* Taiwania cryptomerioides šakelės (Taipėjus)*Taiwania cryptomerioides* šakelės (Taipėjus)
* Augančios Osakoje (Japonija) spygliukų formos lapeliaiAugančios Osakoje (Japonija) spygliukų formos lapeliai
* Šakelės (Madrido karališkasis botanikos sodas (Real Jardín Botánico de Madrid))Šakelės (Madrido karališkasis botanikos sodas (*Real Jardín Botánico de Madrid*))
* Spygliukų formos jauni lapeliai (Madrido karališkasis botanikos sodas (Real Jardín Botánico de Madrid))Spygliukų formos jauni lapeliai (Madrido karališkasis botanikos sodas (*Real Jardín Botánico de Madrid*))
* Medžio augančio Osakoje (Japonija) kamienasMedžio augančio Osakoje (Japonija) kamienas
* Medis augantis Italijos Toskanos regiono Luko miesto botanikos sodeMedis augantis Italijos Toskanos regiono Luko miesto botanikos sode
* Taiwania cryptomerioides bonsai medis*Taiwania cryptomerioides* bonsai medis

Šaltiniai
---------

1. ↑   „IUCN Red List - Taiwania cryptomerioides". IUCN Red list. Nuoroda tikrinta 2010-12-13.
2. ↑  science.kew.org / *Taiwania cryptomerioides* Hayata
3. ↑  theplantlist.org / *Taiwania cryptomerioides* Hayata Archyvuota kopija 2021-04-22 iš Wayback Machine projekto.
4. ↑  efloras.org / Taiwania cryptomerioides, Hayata | *anglų k.*
5. ↑  treesandshrubsonline.org / *Taiwania cryptomerioides* Hayata
6. ↑  e-info.org.tw / 徐嘉君／二年內能揭曉台灣第一巨木嗎？「找樹的人」2021年成果與願景 | 2021年12月21日
7. ↑  conifers.org / Taiwania cryptomerioides Archyvuota kopija 2022-02-23 iš Wayback Machine projekto.
8. ↑  english.cas.cn / Seeds of China's Tallest Known Tree Collected in SW Yunnan Province; Editor: LIU Jia | Dec 06, 2021
9. ↑  CGTN / Seeds of China's tallest known tree collected in SW Yunnan Province | 05-Dec-2021
10. ↑  Schlarbaum, S.E. Tsuchiya, T. The chromosomes ofCunninghamia konishii, C. lanceolata, andTaiwania cryptomerioides (Taxodiaceae). Pl Syst Evol 145, 169–181 (1984).
11. ↑  
Liguo Fu, Yong-fu Yu, Robert R. Mill: *Taiwania cryptomerioides* in *Flora of China*, Band 4, S. 56.
12. ↑  dendrology.org / *Taiwania cryptomerioides* Archyvuota kopija 2015-09-23 iš Wayback Machine projekto. | *Anglų k.*
13. ↑  conifers.org / Taiwania flousiana Archyvuota kopija 2022-02-23 iš Wayback Machine projekto.

Nuorodos
--------

* ipni.org / *Taiwania cryptomerioides* Hayata | *anglų k.*
* legacy.tropicos.org / *Taiwania cryptomerioides* Hayata | *anglų k.*
* kew.org / *Taiwania cryptomerioides* Hayata | *anglų k.*
* conifers.org / Taiwania | *anglų k.*
* globaltrees.org / Chinese Coffin Tree / Coffin tree conservation in Vietnam | Archyvuota kopija 2012-05-01 iš Wayback Machine projekto. | *anglų k.*
* rbge.org.uk / Taiwania cryptomerioides, Hayata | *anglų k.*
* eol.org / Coffin Tree | *anglų k.*
* youtube.com/ TaoShan Taiwania in 90 secs (video medžiaga apie *Taiwania cryptomerioides* kuri 79,1 m aukščio ir 3 m kamieno apimties, bet galbūt skersmens. Šis medis buvos išmatuotas 2020.08.22.)

|  |  |
| --- | --- |
|  | **Vikiteka: Taiwania cryptomerioides** – vaizdinė ir garsinė medžiaga  |

|  |  |  |  |
| --- | --- | --- | --- |
| 

| Ž • A • RDendrologija |
| --- |
|  |
| 
Botanika · Augalija · Flora · Augalai · Sumedėjęs augalas · Liana · Puskrūmis · Krūmokšnis · Krūmas · Krūmedis · Medis · Vaismedis · Kultivaras · Lapuočiai · Spygliuočiai · Vienanamis augalas · Dvinamis augalas
Iliustruotas Lietuvos augalų genčių vardynas · Lietuvos vietinės medžių ir krūmų rūšys · Lietuvos išskirtiniai medžiai · Lietuvos svetimžemė dendroflora · Pasaulio išskirtiniai medžiai 
Miškas · Miško skliautas · Pomiškis · Lietuvos miškai · Pasaulio miškai (šalys pagal miškų plotą) · Miškų nykimas (neteisėtas miško kirtimas)
Miškininkystė (ekologinė miškininkystė) · Miško atkūrimas · Įveisimas · Miškų ūkis · Miškų urėdija · Girininkija · Eiguva · Lietuvos miškų institutas |

 |